VÁLTOZÓ ARCOK

Beszéljük meg, mit jelent, amikor változik az arcszínünk! Mi lehet az oka?

elpirul, elvörösödik – idegesség, szégyenlősség, melege van, megerőltette magát, lehajolt

elzöldül – rosszul van, beteg

elkékül – fázik, nem kap levegőt

ellilul – haragos

elfeketedik, elsötétül, elszürkül – mérges, borús, szomorú, halott

Más jellegű elváltozás, amikor valaki leég vagy lebarnul a napsütéstől: ilyenkor nem a fejben lévő vér mennyisége és /vagy oxigéntartalma változik, hanem a bőr reakcióját látjuk.

Szintén más, ha valaki elsárgul: ez a májbetegség jele (bilirubin felhalmozódik) vagy újszülöttnél fordul elő, akinek a májában gyors a magzati vörösvérsejtek lebomlása, s a bomláskor keletkező epefesték okozza a sárgaságot. Kék fény segíthet, mert gyorsítja az epefesték teljes lebomlását.